પુદ્દગળ માંથી સુખ મેળવવાને બદલે નૈસર્ગની સુંદરતા, પહાડો, દરિયા કિનારો, રાત્રે ચંદ્રમા અને તારલાઓ, કોઈ સારું પુસ્તક કે ગ્રંથનું વાંચન, પૂર્વે થઇ ગયેલા મહાપુરુષોના જીવનચરિત્ર, કોઈ રમત રમવી, વ્યાયામ, કસરત કે યોગા નિયમિત કરવા અને સહુથી શ્રેષ્ટ એ કે જે દુઃખી અને દરિદ્ર છે, વૃદ્ધ અને બીમાર છે તેઓની સેવા કરવી, તેમના દુઃખમાં કંઈ રાહત થાય એવા ઉપાયમાં જોડાવું. જીવનમાં સાચો આનંદ જોઈતો હોય તો આવા અનેક નિર્દોષ રસ્તાઓ છે. ભાઈશ્રીની આજ્ઞાને અનુસરતું એક ઉત્તમ દિવ્ય આધ્યાત્મિક જીવન જીવવું એ જરાયે મુશ્કેલ નથી. આ પૌદગલિક દુનિયાના પ્રભાવથી આપણે સમજણપૂર્વક બચીને રહેવાનું છે.